לין דייוויס

לין דייוויס (באנגלית: Lynn Davies; נולד ב-20 במאי 1942) הוא אתלט בריטי מוויילס בעבר. אלוף אולימפי, אלוף אירופה ושיאן חבר העמים הבריטי בקפיצה לרוחק.

 ביוגרפיה 
דייוויס נולד בננטימול שליד ברידג'נד, שבויילס.

באולימפיאדת טוקיו (1964) היה דייוויס קפטן הנבחרת הבריטית וזכה במדליית זהב בקפיצה לרוחק בתוצאה של 8.07 מטר, לפני האלוף האולימפי היוצא ושיאן העולם הטרי רלף בוסטון מארצות הברית (8.03 מטר) ושיאן העולם הקודם איגור טר-אובניסיאן מברית המועצות (7.99 מטר). בנוסף, הוא סיים במקום שמיני בריצת שליחים 4x100 מטר בתוצאה של 39.69 שניות ובמקום 53 בריצת 100 מטר בתוצאה של 10.7 שניות.

במשחקי חבר העמים הבריטי שנערכו בקינגסטון, ג'מייקה בשנת 1966 זכה דייוויס במדליית זהב בקפיצה לרוחק בתוצאה של 7.99 מטר.

באליפות אירופה באתלטיקה שנערכה בבודפשט, הונגריה בשנת 1966 זכה דייוויס במדליית זהב בקפיצה לרוחק בתוצאה של 7.98 מטר, לפני טר-אובניסיאן (7.88 מטר) וז'אן קוקה מצרפת (7.88 מטר).

באולימפיאדת מקסיקו סיטי (1968) סיים דייוויס במקום תשיעי בקפיצה לרוחק בתוצאה של 7.94 מטר ולא הגן על תוארו.

באליפות אירופה באתלטיקה שנערכה באתונה, יוון בשנת 1969 זכה דייוויס במדליית כסף בקפיצה לרוחק בתוצאה של 8.07 מטר, אחרי טר-אובניסיאן (8.17 מטר) ולפני טונו לפיק מברית המועצות (8.04 מטר).

במשחקי חבר העמים הבריטי שנערכו באדינבורו, סקוטלנד בשנת 1970 זכה דייוויס במדליית זהב בקפיצה לרוחק בתוצאה של 8.06 מטר.

באולימפיאדת מינכן (1972) סיים דייוויס במקום 18 בקפיצה לרוחק בתוצאה של 7.64 מטר ולא עלה לשלב הגמר.

דייוויס פרש מתחרויות בשנת 1973.

דייוויס הוא חבר מסדר האימפריה הבריטית בדרגת CBE ("מפקד").

 שיאים אישיים  
 קפיצה לרוחק: 8.23 מטר, שיא חבר העמים בריטי (1968)

 קישורים חיצוניים 

הערות שוליים

קטגוריה:אלופים אולימפיים: קפיצה לרוחק (גברים)
קטגוריה:קופצים לרוחק בריטים
קטגוריה:מפקדים במסדר האימפריה הבריטית
קטגוריה:נושאי דגל בריטניה באולימפיאדה
קטגוריה:אתלטים באולימפיאדת טוקיו (1964)
קטגוריה:אתלטים באולימפיאדת מקסיקו סיטי (1968)
קטגוריה:אתלטים באולימפיאדת מינכן (1972)
קטגוריה:אלופים אולימפיים בריטים: אתלטיקה
קטגוריה:בריטים שנולדו ב-1942